**Adóelőleg-nyilatkozat a személyi kedvezmény érvényesítéséről**

A nyilatkozat benyújtásának éve: ⎕⎕⎕⎕

 **(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozatot adó magánszemély Módosított

neve: …….………………………………………………. nyilatkozat

adóazonosító jele: ⎕⎕⎕⎕⎕⎕⎕⎕⎕⎕ ⎕

A bevétel adóelőlegének megállapításához kérem a súlyosan fogyatékos magánszemélyek személyi kedvezményének figyelembevételét.

**I. Orvosi igazolás alapján nyilatkozom:**

**1.** A fogyatékos állapot kezdő napja: ……… év …………… hónap ……… nap

**2.** A fogyatékos állapot végső napja: ……… év …………… hónap ……… nap

**3.** A fogyatékos állapot végleges. ⎕

**II. Rokkantsági járadékban részesülök.** ⎕

**4.** A rokkantsági járadékot megállapító határozat száma: ………………………………

**III. Fogyatékossági támogatásban részesülök.** ⎕

**5.** A fogyatékossági támogatást megállapító határozat száma: ……………………........

**6.** Nyilatkozatomat a visszavonásig kérem figyelembe venni (folytatólagos nyilatkozatot teszek). ⎕

**7.** A nyilatkozattétel időpontjától kezdődően (erre a hónapra sem) a személyi kedvezményt nem kívánom igénybe venni. ⎕

**Nyilatkozat a külföldön érvényesíthető kedvezményről**

**8.** Nyilatkozom, hogy jogosult vagyok a személyi kedvezményt Magyarországon érvényesíteni, külföldi államban a jövedelmem után azonos vagy hasonló kedvezményt nem veszek (vettem) igénybe.

Kelt:…………………………………………….

 ..……………..…………………………

 magánszemély aláírása

**Tájékoztató**

**9.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató, kifizető megnevezése: ………………………………………………………………………………………………

Az adóelőleget megállapító munkáltató, kifizető adószáma: ⎕⎕⎕⎕⎕⎕⎕⎕—⎕—⎕⎕

Kelt:…………………………………… ……………………………………………

 Cégszerű aláírás

**a személyi kedvezmény érvényesítését kérő adóelőleg-nyilatkozathoz**

**Tudnivalók a nyilatkozathoz**

**Kinek kell átadni ezt a nyilatkozatot?**

Ahhoz, hogy munkáltatója, kifizetője az Ön járandóságaiból a személyi kedvezmény figyelembevételével vonja le az adóelőleget, **ezt a nyilatkozatot két példányban töltse ki és adja át munkáltatójának, kifizetőjének.**

A nyilatkozat egyik példányát a munkáltatónak (kifizetőnek), másik példányát pedig **Önnek kell a bevallás benyújtásának évét követő 5. év végéig megőriznie**.

A munkáltató, kifizető a nyilatkozatot az átadást követő kifizetéseknél veszi figyelembe az adóéven belül, vagy kérésére folyamatosan.

**Az adóelőleg-nyilatkozatot a munkáltatónak és olyan kifizetőnek is adható, aki összevonás alá eső, rendszeres jövedelmet** juttat Önnek, például megbízási szerződés alapján.

A kedvezményt az adóelőleg-nyilatkozat visszavonásáig folyamatosan figyelembe veheti a munkáltató, rendszeres bevételt juttató kifizető (folytatólagos nyilatkozat), ezt a 6. pontban kell jelezni. Ekkor a következő évben, években nem kell új nyilatkozatot adni.

*Ha Ön a személyi kedvezményt jogalap nélkül veszi igénybe, és ezért az adóbevallásában 10 ezer forintot meghaladó befizetési kötelezettsége, vagyis adóhátraléka keletkezik, akkor ennek 12 százalékát különbözeti bírságként kell megfizetnie az adóhátralékkal együtt.*

**Kinek jár a kedvezmény?**

A személyi kedvezményt **a súlyos fogyatékosságról szóló** **orvosi igazolás** vagy a rokkantsági járadékra, fogyatékossági támogatásra való jogosultságról szóló **határozat alapján** lehet igénybe venni.

Az orvosi igazolást, határozatot a nyilatkozathoz nem kell csatolni, de az igazolást az elévülési időn belül meg kell őrizni. Orvosi igazolás nélkül veheti igénybe a személyi kedvezményt az, aki rokkantsági járadékban, vagy fogyatékossági támogatásban részesül[[1]](#footnote-1).

Súlyosan fogyatékos személynek számít, aki

* a *súlyos fogyatékosságnak minősülő betegségekről szóló 335/2009. (XII. 29.) Korm. rendeletben* felsorolt betegségek valamelyikében szenved, továbbá
* aki rokkantsági járadékban vagy
* fogyatékossági támogatásban részesül.

**Mennyi kedvezmény jár?**

A nyilatkozat alapján a munkáltató (kifizető) az adóelőleg alapját csökkenti jogosultsági hónaponként a minimálbér egyharmadának száz forintra kerekített összegével, azaz 2025-ben havi 96 900[[2]](#footnote-2) forinttal.

**Milyen jövedelmet érint?**

A kedvezmény az összevont adóalapba tartozó jövedelmekre vehető igénybe, mint például a munkabér, adóköteles társadalombiztosítási ellátás, a gyermekgondozási díj, más havi, heti munkadíj, tiszteletdíj, személyes közreműködés ellenértéke, bérbeadásból származó jövedelem, egyéb juttatás.

**Hogyan érvényesülhet együtt több szja-kedvezmény?**

A kedvezmények érvényesítésének sorrendje:

A személyi kedvezményt adóalap-csökkentő kedvezményként lehet igénybe venni a négy vagy több gyermeket nevelő anyák kedvezménye, a 25 év alatti fiatalok kedvezménye, 30 év alatti anyák kedvezménye **után** és az első házasok kedvezménye, illetve a családi kedvezmény **előtt.**

**Adatváltozáskor mit kell tenni?**

Ha a nyilatkozatban közölt adatok változnak, **Ön köteles haladéktalanul új nyilatkozatot tenni** – ezt a nyilatkozat jobb felső részében**, a Módosított nyilatkozat kódkockában** kell X-szel jelölni.

Ha a továbbiakban nem kívánja igénybe venni a személyi kedvezményt, (például azért, mert a kedvezményre már nem jogosult, vagy év végén a bevallásában kívánja azt érvényesíteni) akkor ezt az 7. sorban kell jelölni. Ha év közben új munkáltatónál helyezkedik el és új nyilatkozatot tesz, az **nem számít módosított nyilatkozatnak**.

A kedvezményről bővebb tájékoztatást olvashat a NAV honlapján (www.nav.gov.hu) az „Szja adóalap-kedvezmények” című 73. számú információs füzetben.

**Külföldi magánszemély milyen feltételek mellett érvényesítheti a kedvezményt?**

Önnek csak akkor jár a személyi kedvezmény, ha azonos vagy hasonló **kedvezményt** ugyanarra az időszakra **másik államban** – ahol önálló, nem önálló tevékenységéből, nyugdíjból és más, hasonló, a korábbi foglalkoztatásból származó jövedelme megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.** Az adóévben megszerzett összes jövedelembe beleszámít az önálló és nem önálló tevékenységből származó jövedelem – ideértve különösen a vállalkozói jövedelmet és a vállalkozói osztalékalapot vagy az átalányadó alapját – valamint a nyugdíj és más hasonló, a korábbi foglalkoztatásból megszerzett jövedelem, függetlenül attól, hogy mely országban adókötelesek.

Ha Ön **külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatot is ki kell töltenie** és a munkáltató, rendszeres bevételt juttató kifizető részére átadnia a kedvezményének igénybevételéhez. **Adóazonosító jelét** ebben az esetben is meg kell adnia.

**Az adóelőleg-nyilatkozat kitöltése**

**1. pont:** a fogyatékos állapot kezdő napját az orvosi igazolás tartalma alapján kell a nyilatkozaton feltüntetni. A személyi kedvezmény a fogyatékos állapot kezdő napjának hónapjában vehető először figyelembe.

**2. pont:** a fogyatékos állapot utolsó napját akkor kell feltüntetni, ha az állapot ideiglenes. A személyi kedvezmény utoljára a fogyatékos állapot megszűnésének hónapjában vehető figyelembe. Ha ezt a sort nem tölti ki, akkor kifizetője a személyi kedvezményt a fogyatékos állapot kezdő hónapjától az egész adóévre figyelembe veszi.

**3. pont:** itt kell feltüntetni azt, ha az orvosi igazolás alapján a fogyatékos állapot végleges.

**4. pont**: ha Ön rokkantsági járadékban részesülő magánszemélyként nyilatkozik, szerepeltetnie kell a járadékot megállapító határozat számát. A rokkantsági járadékra jogosultság feltételeit *a 83/1987. (XII. 27.) MT rendelet* határozza meg.

**5. pont:** ha Ön fogyatékossági támogatásban részesül, akkor az ezt megállapító határozat számát kell feltüntetnie.

**6. pont:** itt kérheti a nyilatkozat folyamatos figyelembevételét mindaddig, ameddig nem kéri korábban tett nyilatkozatának mellőzését.

**7. pont:** itt kérheti, ha a nyilatkozattétel hónapjától nem kéri a személy kedvezmény érvényesítését. Ekkor a nyilatkozat jobb felső sarkában X-szel kell jelölnie, hogy módosított nyilatkozatot nyújt be.

**8. pont:** Ebben a pontban kell nyilatkoznia arról, hogy azonos vagy hasonló **kedvezményt** ugyanarra az időszakra másik államban nem vett és nem is vesz igénybe.

**9. pont:** ezt a részt az Ön munkáltatója, kifizetője tölti ki.

1. A súlyos fogyatékosság minősítéséről és igazolásáról a 49/2009. (XII. 29.) EüM-rendelet rendelkezik. [↑](#footnote-ref-1)
2. 2025-ben a havi minimálbér összege 290 800 forint. [↑](#footnote-ref-2)